6. DA2 – ZAGREB DESIGN, ART & ARCHITECTURE FILM FESTIVAL
2024-10-17 20:30 - 2024-10-28 17:00 (Europe/Zagreb) | Institut Liszt, Ul. Augusta Cesarca 10, Zagreb, Grad Zagreb, 10000, Croatia (Local Name: Hrvatska)
17.10.-20.10.2024. IN-PERSON (Institut Liszt, Mađarski kulturni centar / Liszt Institute, Hungarian Cultural Center)
18.10.-28.10.2024. ONLINE (ondemand.kinomeetingpoint.ba)
U programu predstavljamo 7 premijera recentnih dokumentarnih filmova o kreativcima. Uz Filmski program u Razgovorima Šta DA? sudjeluju umjetnici, arhitekti, dizajneri i kreativci. Stvaramo nove ideje, povezujemo ljude, gradove i priče. Filmski i kreativno.

Mia Štark, otvorenje izložbe
2024-10-18 - 2024-11-05 | Galerija Događanja, Ivanićgradska 41 A, Zagreb, 10000, Croatia (Local Name: Hrvatska)
Galerija Događanja, Centar Knap, Ivanićgradska 41 A Zagreb

2. OPEN HOUSE ZAGREB
2024-10-18 08:00 - 2024-10-20 17:00 | ZAGREB
Nastavljajući se na izniman uspjeh prvog FESTIVALA OPEN HOUSE ZAGREB druga je festivalska sezona koncipirana oko nekoliko tematskih cjelina. „Revitalizacija arhitektonskog nasljeđa” „Viktor Kovačić” i „Urbane cjeline“. Prva cjelina se nametnula realnom situacijom obnove mnogih zagrebačkih javnih i osobnih prostora, institucija i privatnih zgrada oštećenih tijekom dva potresa koji su godine 2020. devastirali grad. Tema pod nazivom „Revitalizacija arhitektonskog nasljeđa” upoznati će građane sa specifičnim procesom obnove većinom baštinskih zgrada te u pojedinom primjerima i s obnovama koje nisu povezane s potresom, a posjetitelji će uz stručno vodstvo moći razgledati : UMJETNIČKI PAVILJON, Trg Kralja Tomislava 22, KUĆU KALLINA, Gundulićeva 20, STAMBENO POSLOVNU ZGRADU RADOVAN, Masarykova 22, PETI KUPE, Trnjanska cesta 5, KOMPLEKS INSTITUTA RUĐER BOŠKOVIĆ, Bijenička cesta 54, GIMNAZIJU TITUŠA BREZOVAČKOG, Jurja Habdelića 1, SAMOSTAN SESTARA MILOSRDNICA S CRKVOM SV. VINKA PAULSKOG, Frankopanska 17, OŠ DR IVAN MERZ, Račkog 4, DVIJE STAMBENE ZGRADE, Padovčeva 8, DJEČJI VRTIĆ VJEVERICA, Ksaverska cesta 14, FAKULTET KEMIJSKOG INŽENJERSTVA I TEHNOLOGIJE, Trg Marka Marulića 19, EUROTOWER, Ul. Ivana Lučića 2a, ZGRADU RADNIČKOG SVEUČILIŠTA „MOŠE PIJADE“, Ul. grada Vukovara 68, FAKULTET POLITIČKIH ZNANOSTI, Lepušićeva ul. 6, REKONSTRUKCIJU I NADOGRADNJU POSLOVNO-STAMBENE GRAĐEVINE, Petrova 140, STAMBENO – POSLOVNU ZGRADU, Bakačeva 3, EX KUĆU WASSERTHALL XX, ZGRADU HRVATSKOG ZAVODA ZA JAVNO ZDRAVSTVO, Rockefellerova 2, HRVATSKI PRIRODOSLOVNI MUZEJ, Demetrova ul. 1, VIŠESTAMBENU ZGRADU, Zorkovačka 2-4, SABORNU CRKVU PREOBRAŽENJA GOSPODNJEG, Preobraženska ul. 4, ZELENI PAVILJON, STUDENTSKI RESTORAN UZ AGRONOMSKI FAKULTET, AGRONOMSKI FAKULTET, Svetošimunska cesta 25, i MULTIFUNKCIONALNI PROSTOR KONTEJNER, Odranska 1/1.
Tema „Viktor Kovačić” veže se uz dvije važne obljetnice: 150 godina od rođenja i 100 godina od smrti velikoga hrvatskog arhitekte koji je proglašen i ocem moderne hrvatske arhitekture. Svi će zainteresirani posjetitelji uz stručno vodstvo moći razgledati : PALAČU ZAGREBAČKE BURZE ZA ROBU I VREDNOTE, Trg hrvatskih velikana 3, CRKVU SVETOG BLAŽA, Prilaz Gjure Deželića 64, STAMBENU ZGRADU ORŠIĆ – DIVKOVIĆ, STAN VIKTORA KOVAČIĆA, Masarykova ul. 21, JEZUITSKI TRG, KUĆU FRANK, Hebrangova 33 / Mažuranićev trg 1, KUĆU SLAVEX I SVAČIĆEV TRG, Svačićev trg 13 i ROKOV PERIVOJ.
Tema “Urbane cjeline” predstavit će neke od dijelova grada koji izazivaju veliku pažnju građana: CVJETNO NASELJE, GRAD MLADIH, Aleja hrvatske mladeži 19, STAMBENI BLOK NADARBINE ZAGREBAČKE NADBISKUPIJE, „MALI VATIKAN“, VOĆARSKO NASELJE, NASELJE ISTRANA I INVALIDA, SPOMEN PARK DOTRŠČINA, ULICU GRADA VUKOVARA, ZAPRUĐE i DEŽMANOV PROLAZ.
U sklopu Festivala organizirat će se i tema pod nazivom “Susret s arhitektom” koja podrazumijeva razgovore s iznimno značajnim arhitektima koji su obilježili pojedine epohe – Hildegard Auf-Franić, Brankom Silađinom i Milanom Šostričem

Z/K/M/: EUFORIJA
2024-10-18 11:00 - 12:45 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autorski projekt Ksenije Zec

Studio EXIT: SJAJNE STVARI
2024-10-18 19:00 - 20:05 | Studio EXIT, Gundulićeva 37/1, Zagreb, 10000
Autorski tim:

Tekst: Duncan Macmillan u koautorstvu s Jonnyem Donahoeom
Režija: Matko Raguž
Igra: Filip Križan
Glazba: Matija Antolić

O predstavi:

„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.

Teatar EXIT: REALISTI
2024-10-18 20:00 - 21:30, 2024-10-24 20:00 - 21:30 | Teatar EXIT (Ilica 208)
Autorski tim:

Tekst: Jure Karas
Režija: Matko Raguž
Igraju: Domagoj Ivanković, Nika Ivančić, Nikola Nedić, Rok Juričić i Fabijan Komljenović
O predstavi:

Svijet srlja u propast, a ljudi u šoping-centre.
Reality show postaje stvarniji od vijesti. Tražimo poslove tamo gdje ih nema, a samo su smrt i kredit neizbježni.
Nepodnošljiva lakoća površnosti dopušta nam misliti da možemo ostvarivati svoje snove bez imalo uloženog truda ili resursa bilo koje vrste.
Diskriminacija, predrasude, neprilagođenost, narušeni raznovrsni međuljudski odnosi.
Realisti nam kroz smijeh govore o kaotičnoj realnosti i apsurdnostima vremena u kojem živimo u maniri kabareta kroz parodiju i glazbene komentare.

Studio EXIT: VAŽNIJE POLOVICE
2024-10-19 19:00 - 20:30 | Studio EXIT, Gundulićeva 37/1, Zagreb, 10000
Autorski tim:
Režija: Paola Slavica
Dramaturgija: Beatrica Kurbel i Mirna Rustemović
Glume: Judita Franković Brdar i Paola Slavica
Produkcija: UO Teatar Mašina igre u suradnji s Teatrom EXIT

O predstavi:

Važnije polovice autorski je dramski tekst dviju mladih dramaturginja – Beatrice Kurbel i Mirne Rustemović, koji u središte postavlja dvije mlade žene, pripadnice generacije popularno nazvane milenijalci. U prikazu njihove svakodnevice, kroz naizgled dva oprečna života – karijera i majčinstvo, autorice propituju (ne)mogućnosti današnjice kroz žensku perspektivu.
Što danas znači ona poznata fraza naših roditelja “kada smo mi imali trideset, u naše vrijeme mi smo…”? Gdje se skriva recept za sigurnu egzistenciju u moru honorarnih i poslova na određeno? Kako sretno ili barem bezbolnije živjeti čak dvije stvarnosti: fizičku i virtualnu? Što je uspjeh, a što preživljavanje? Koje ljubavne veze imaju potencijal za nešto ozbiljnije od par mjeseci ili godina ležernog nalaženja? Kada i da li uopće imati djecu, obitelj i išta stalnije u toj cijeloj džungli (ne)mogućnosti? Što sada kada smo dio Europske unije i cijeli svijet nam je na dlanu? Što nakon zadnje pjesme i fajrunta? Jesmo li hrabriji i uporniji od nekih prijašnjih generacija ili smo samo razmaženi i izgubljeni? Svakodnevica nam je rascjepkana na virtualne profile, izvješća o stanju računa na e-mailu, stalna uspoređivanja s prijateljima i kolegama, male i grandiozne planove koji se stvaraju i brišu brzinom fejsbučnih statusa, uzdisanja između ugode i anksioznosti i stalna propitivanja nas samih i svih koji nas okružuju.
Važnije polovice rezultat su isprekidano-kontinuiranog rada u kojem su se Beatrica i Mirna nalazile srijedom, spajajući ugodno s korisnim – uz druženje, bilježeći crtice iz svojih života kroz prozne fragmente i osobnu prepisku u inboxu. Dodajući fikciji navedene dokumentarističke elemente, izgradile su dva ženska lika – dvije pripadnice ove široko obuhvatne generacije. Mjesta radnje su, naravno, prirodna staništa svih nas – kafići, i to srijedama, na polovici tjedna.

GSK Kerempuh: TRAŽI SE NOVI SUPRUG
2024-10-19 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht

Popusti na grupne posjete (10 i više osoba)
Prodaja na tel. 01/4833 645, 01/4833 646

Z/K/M/: JEZIK KOPAČKE
2024-10-19 20:00 - 22:45, 2024-10-20 20:00 - 22:45 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Redatelj: Borut Šeparović
Autori teksta: Ivan Ergić i Filip Grujić

GK Žar ptica: Ja sam Akiko
2024-10-20 11:00 - 12:05 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Predstava Ja sam Akiko – nastala prema istoimenoj knjizi Stefana Tićmija, po svom izlasku je u jednakoj mjeri osvojila kako dječju i odraslu publiku, tako i struku.
Akiko je neobična djevojčica čija koža miriše na stari papir, ima pjegice, kao prijevozno sredstvo služi joj njezino srce na četiri kotača, voli leksikone i oca, ne voli granice, podjele i gospođu Lindu, razgovara s ručnicima i stablima, zna slova, ali ne i brojeve. Akiko je, kao i mnoga djeca današnjice, često usamljena, zbog čega razvija bogat doživljajni svijet, nastao maštovitim promatranjem svakodnevice kroz prizmu poetskog izričaja, te “stvara” bliskog prijatelja Marcela, koji se, na kraju, snagom ljubavi opredmećuje.
Ja sam Akiko ne preže od motiva kao što su tjeskoba i usamljenost, kao ni onih vedrijih poput radoznalosti, individualnosti, zajedništva i ljubavi. Akiko oblikuje svoj svijet birajući i odbacujući riječi koje ga određuju, čime se naglašava čudotvorna moć jezika.
Ja sam Akiko slojevita je predstava koja, tematizirajući ljubav, svojom zaigranošću, raspjevanošću i filigranskom igrom donosi dašak čarolije svim generacijama.
Autor: Stefan Tićmi
Režija: Slađana Kilibarda
Igraju: Marko Hergešić, Matej Đurđević, Vini Jurčić, Dora Dimić Rakar, Damian Humski

Viktor Kovačić: status modernosti
2024-10-21 10:00 - 2024-10-23 17:00 | UHA, Trg bana Josipa Jelačića 3/I, Zagreb, Grad Zagreb, 10000, Croatia (Local Name: Hrvatska)
VK 74/24/24 — Viktor Kovačić i status modernosti, znanstveno-stručni skup povodom 150. godišnjice rođenja i 100. godišnjice smrti Viktora Kovačića, održat će se od 21. do 23. listopada 2024. u prostorijama Udruženja hrvatskih arhitekata i Društva arhitekata Zagreba (Trg bana Josipa Jelačića 3/1, Zagreb). Skup je organiziran (s početkom upravo na dan kada nas je Viktor Kovačić napustio pred 100 godina) u suradnji Udruženja hrvatskih arhitekata, Arhitektonskog fakulteta Sveučilišta u Zagrebu i Instituta za povijest umjetnosti, a pod pokroviteljstvom Ministarstva kulture i medija Republike Hrvatske.

U prevodilačkom ringu
2024-10-21 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Književno prevođenje u pravilu je samotan proces, a čitateljska javnost uvijek ima uvid u gotov, konačan proizvod dok sve faze prevodilačkog procesa redovito ostaju skrivene i odvijaju se u dijalogu prevoditelja s tekstom. Jednako tako, kad je prijevod objavljen, čitatelji ga prihvate kao jedinu moguću verziju, jedinu opciju da se autorski glas iz izvornika prenese u ciljni tekst.
Ali je li to doista tako? Prevoditi književni tekst znači donositi jednu informiranu odluku za drugom i birati iz niza opcija uzimajući u obzir sve posebnosti pojedinog teksta: značenje, smisao, ugođaj i poruku autora. I dok mnogi smatraju da je neke vrste tekstova lakše prevoditi nego druge, gotovo svi se slažu da prevođenje poezije zahtijeva najveći trud, pažnju i napor. Pri prevođenju poezije nužno je poštovati neraskidiv odnos sadržaja i forme izvornog djela, čime prevoditelj i sam postaje umjetnik.
O tome što se skriva iza kulisa prevedenog teksta reći će nam nešto Ana Badurina i Snježana Husić na temelju prepjeva pjesme „Il cielo è di tutti” talijanskog književnika i novinara Giannija Rodarija. Stihovni dvoboj naših prevoditeljica održat će se pod moderatorskom palicom književne prevoditeljice Irene Škarice.

Promocija: Bruno Šimleša, "A što kad se netko naš razboli"
2024-10-21 19:30 - 20:30
U ponedjeljak 21. listopada 2024. posjeti promociju knjige Brune Šimleše A što kad se netko naš razboli koja će se održati u Knjižnici i čitaonici Bogdana Ogrizovića (Preradovićeva 5, Zagreb) u 19:30 sati.
Uz autora, o knjizi će govoriti psihologinja i glavna tajnica Udruge žena oboljelih i liječenih od raka SVE za NJU Ljiljana Vukota, a razgovor će moderirati spisateljica i urednica Monika Herceg.
O knjizi:
‘Nova knjiga Brune Šimleše “A što kad se netko naš razboli” donosi 10 zlatnih pravila za pomaganje našim voljenima. S više od dvadeset godina iskustva, autor nas vodi kroz izazove i emocije koje prate oboljele i njihove obitelji, pružajući konkretne savjete kako najbolje podržati voljene, ali i kako se nositi s vlastitim strahovima.
Bruno Šimleša više od dvadeset godina pomaže ljudima da se uspješnije nose s posljedicama ozbiljne bolesti. Istu pomoć pruža i osobama iz njihove okoline.
Jer naravno da je teško snaći se kada saznaš da se tvoja mama ili dijete ili prijatelj, pa i kolega s posla nose s teškom bolešću. Što ih pitati, koje savjete dati i trebaju li uopće savjete od nas, ali i kako se nositi s vlastitim strahom, zbunjenošću, nemoći, frustracijom…
Bez obzira na to koliko se dobro nosimo sa stresom, trenutak kada saznamo da je netko naš teško bolestan bit će nam težak i možda će nam se tada srušiti svijet. I zato je bitno osvijestiti činjenicu da i mi sami možemo biti dio rješenja za svoje bližnje. Oni imaju najvažniju ulogu u borbi za svoje zdravlje, ali bitan je i utjecaj okoline. Jer kada je netko ozbiljno bolestan, svaka naša gesta, pa čak i neki usputni komentari mogu značajno utjecati na oboljelu osobu.
Ova knjiga donosi 10 zlatnih pravila za pomaganje našim voljenima. Iako ćemo i s najboljim namjerama vjerojatno griješiti u pružanju podrške, ova će nas knjiga podsjetiti na važnost nježnosti, taktičnosti i neodustajanja. Jer borba za zdravlje je maraton, a ne sprint i važno je ispraviti te pogreške. Vodeći nas za ruku, korak po korak, A što kad se netko naš razboli uči nas kako istinski biti tu za naše voljene.
Uči nas kako svoju ljubav i dobre namjere prevesti u djela.’
Pridruži se!

Besplatno na izložbu „Usudi se! Pogledaj preparate!“, galerija Školskog “Školica za 5”
2024-10-22 10:00 - 18:00 | ZAGREB
Besplatno na izložbu „Usudi se! Pogledaj preparate!“, galerija Hrvatskog školskog muzeja “Školica za 5” (radno vrijeme od 10 do 18 sati), Hebrangova 5, Zagreb
11 sati – besplatna radionica “Člankovita družina” koju vode studenti iz Sekcije za kornjaše Udruge studenata biologije – BIUS
12 sati – besplatno stručno vodstvo po izložbi koju vodi autorica izložbe Kristina Gverić, viša kustosica muzeja

Kapljica kulture - Marko Kutleša // diWine Club // utorak 22.10.2024.
2024-10-22 18:00 - 20:00 | diWine Club, Opatovina 29, Zagreb, 10000, Croatia (Local Name: Hrvatska)
U Kapljicu kulture dolazi nam Marko Kutleša, specijalist infektologije i intenzivne medicine, ali i autor nekoliko knjiga. Uz “Potragu za izgubljenim vremenom” i “Posljednje stvaratelje sjećanja”, koje su filozofske i promišljajuće, treća Markova knjiga – “Mala nastamba tuge” – bavi se njegovim svjedočanstvima kao liječnika u zagrebačkoj zaraznoj bolnici tijekom pandemije virusa COVID-19. Možda ste ga u medijima zapazili i prije nekoliko godina kao liječnika koji je svojim autom odjurio u Pulu i spasio život pacijentice. On je zaista liječnik koji živi svoju profesiju, na sreću svojih pacijenata. Kako on živi s tim, kako to povezuje s filozofijom i religijom, dođite i poslušajte na našem vinskom druženju u diWine Clubu, Opatovina 29.
—
Više info na: https://www.instagram.com/diwine_project/
Sva događanja u diWine Clubu možete pratiti pridruživanjem wapp grupi: https://chat.whatsapp.com/HHos6bfTvUCLNUoMOOq2Eb

Poezija je za sve: Srđan Sandić, "Ljubav je glagol"
2024-10-22 19:00 - 20:00
U utorak 22. listopada 2024. posjeti tribinu Poezija je za sve, promociju zbirke pjesama Ljubav je glagol pisca, novinara, dramaturga, kulturnog moderatora, književnog i kazališnog kritičara Srđana Sandića koja će se održati u Knjižari Fraktura (Ulica kneza Mislava 17, Zagreb) u 19 sati.
Uz autora, o knjizi će govoriti pjesnikinja i voditeljica pjesničkog projekta Odvalimo se poezijom Sanja Baković, a razgovor će moderirati spisateljica i urednica Monika Herceg.
O knjizi:
‘Učimo cijeli život – govoriti, crtati i pisati, spoznajemo širine i dubine jezika, upoznajemo se s matematičkom logikom, poviješću civilizacije i evolucijom ljudskog bića. No, tko nas uči voljeti?
Zbirka poezije Ljubav je glagol Srđana Sandića na sasvim neočekivan, hrabar, neopterećen i nepretenciozan način traži upravo odgovor na to pitanje. Izmještajući u razne situacije ljubavni susret, razočaranje, ili naprosto žudnju, Sandić se igra i rastvara kutije u kojima se nalaze naše ideje o odnosima da bi ih dekonstruirao, bilo da je riječ o čežnji za partnerskom ili o gladi za roditeljskom pažnjom. Sandićeve pjesme misaone su potrage, petlje požude, ponekad i bljeskovi straha, ili patnje. Arhitekture ljubavi i zaljubljenosti nužno nas suočavaju i sa samoćom, i s usamljenošću, i upravo na tom mjestu, gdje se susrećemo i suočavamo s onim što jesmo i nismo, našim fluidnim identitetom, klijaju Sandićeve pjesme.
Stihovi Srđana Sandića ljekovita su i iskrena smjesa životne boli i svakodnevne radosti, potrage za Drugim, opjevana spoznaja o prokletstvu šutnje. Ljubav je glagol izmaknut će nam tlo pod nogama jer vjeruje u osjećanje i suosjećanje, a nadasve u ranjivost svakoga od nas.’
Pridruži se!

Jessica Gobert: Crtanje izostavljanjem
2024-10-22 19:00 - 2024-11-15 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
“Crtanje izostavljanjem” je prikaz ilustracija Jessice Gobert prema tekstu Rujane Jeger, izvatku iz njezinog romana Darkroom, objavljenog od strane izdavača Knjiga u Centru u sklopu zbirke Vrata u Podrum. Ova slikovnica za odrasle pod nazivom Raspelo govori o trenutku odrastanja dječaka koji otkriva svoju seksualnost u specifičnom kontekstu Jugoslavije 1980-ih, miješajući religiju, komunizam i kulturnu pozadinu.
Tekst je vrlo izravan i grafičan, pa su vizuali trebali nadopuniti narativ umjesto da ga samo ponavljaju. Ilustracije nastoje imati mekoću, nježnu kvalitetu koja prikazuje ranjivost našeg protagonista i nesigurnosti koje dolaze u tom životnom razdoblju.
U vizualiziranje društvenog i političkog konteksta uloženo je puno istraživanja, budući da je ilustratorica francuskinja, a Jugoslavija 1980-ih bila joj je nepoznata. Svaki je detalj temeljen na dokumentaciji i arhivskim slikama, poput tapeta, postera, Dinamovih suvenira, Kraševih limenki i tradicionalne čipke iznad televizora. Prisutan je i generacijski jaz između religioznih baka i komunističkih roditelja. Dekoracija je zamišljena da odražava te generacijske razlike i mentalitet. Pažnja na detalje ide sve do omota pornografskih časopisa, koji su svi iz tog razdoblja.
Cilj ilustracija bio je sakriti ono što je rečeno u tekstu. Postoji gotovo svetogrdni aspekt u priznanju glavnog lika svojim prijateljima. S gledišta ljudi oko njega, njegovo seksualno buđenje nešto je što treba sakriti od društva. Dodajući tome religiozni simbol raspela, činilo se da je najlogičniji odgovor na tekst prikazati samo ono što bismo trebali vidjeti. Sram koji mladi lik osjeća naglašen je odsustvom određenih elemenata.
Vrlo je malo religijskih elemenata u knjizi, raspelo je sveprisutno kroz cijeli narativ i već je “prikazano” na svoj način. Religiozne konotacije dolaze kroz trokutaste kompozicije, imitirajući velike religijske slike poput Rubensova Podizanja križa i Botticellijeve Apellove klevete.
Seksualni aspekt prisutan je s pornografskim časopisima, koji naizgled predstavljaju protagonistove želje, ali ne i ono što on zapravo želi, a što je skriveno iza vrata kupaonice.
Ilustratorica je izabrala da se ovaj tekst ilustrira izostavljanjem ključnih elemenata i privlačenjem oka na odsutnost te stvaranjem kontrasta s tekstom kako bi se reflektirali sram i tajnovitost koje naš protagonist osjeća. Tekst je ispričan iz perspektive odrasle osobe koja se osjeća sigurnom, koja je prihvatila i razumjela tko je. Vizuali reflektiraju njegovo mlado ja, koje je u nemiru i skrivanju.

Z/K/M/: BRAĆA KARAMAZOVI - I. dio
2024-10-22 20:00 - 22:20 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
I. dio: Sve sretne obitelji nalik su jedna na drugu
Redatelj: Oliver Frljić
Prema romanima F. M. Dostojevskog

GSK Kerempuh: GRUNTOVČANI
2024-10-22 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.

Popusti na grupne posjete (10 i više osoba)
Prodaja na tel. 01/4833 645, 01/4833 646

Razgovor „Umjetnik na tržištu stvarnosti”
2024-10-23 18:00 - 20:00 | galerija Šira, Preradovićeva 13, Zagreb, 10000, Croatia (Local Name: Hrvatska)
U sklopu EPP programa galerije Šira, pozivamo vas na druženje s Damirom Kanaetom, producentom s dugogodišnjim iskustvom rada na projektima u području kulture i umjetnosti.
Razgovarat ćemo o aktualnim pitanjima i problemima vezanima uz poziciju, prezentaciju, samopromociju mladih umjetnika tijekom i nakon dovršetka formalnog obrazovanja na akademiji, saznati iz prve ruke kako biti uspješniji umjetnik u realnom tržištu rada i prodaje umjetničkih radova, odgovoriti na pitanja jesu li umjetnička znanja i vještine dovoljne za razvoj poslovanja, te koja je uloga umjetnika u produkciji.
Da li je umjetnik radnik, poduzetnik ili nešto treće?

Z/K/M/: Braća Karamazovi – II. dio
2024-10-23 20:00 - 21:20 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
II. dio: Svaka nesretna obitelj nesretna je na svoj način
Redatelj: Oliver Frljić
Prema romanima F. M. Dostojevskog

GSK Kerempuh: PREDSJEDNICI&CA
2024-10-23 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: Urbani vrtovi
2024-10-24 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pridružite nam se na novom izdanju Održive Ure koje donosi temu ključnu za budućnost urbanih prostora – Urbani vrtovi. U suradnji s Lucasom Werftom, vlasnikom nagrađivanog studija Werft Gardens & Landscapes, istražit ćemo kako urbani vrtovi mogu transformirati naše gradove u održiva i ugodnija mjesta za život.
Lucas Werft, renomirani stručnjak za krajobraznu arhitekturu, s bogatim iskustvom u oblikovanju i implementaciji urbanih zelenih površina, podijelit će svoja znanja i najbolje prakse iz ovog područja. Saznajte kako njegovi projekti spajaju estetiku i ekološku održivost te kako dizajn urbanih vrtova može poboljšati kvalitetu života, smanjiti emisiju ugljika i stvoriti nove prostore za druženje, edukaciju i rekreaciju.
Kroz predavanje obradit ćemo sljedeće teme:

Uloga urbanih vrtova u modernim gradovima – Kako zeleni prostori unutar urbanih sredina mogu pozitivno utjecati na zdravlje ljudi, smanjiti zagađenje i poboljšati klimu.
Održiva krajobrazna arhitektura – Najbolje prakse u dizajniranju i održavanju urbanih vrtova koji su prilagođeni potrebama suvremenih gradova, a pritom poštuju načela održivosti i ekološke odgovornosti.
Primjeri uspješnih urbanih vrtova – Upoznat ćemo vas s projektima koje je Lucas Werft vodio, te ćemo raspravljati o njihovom dugoročnom utjecaju na društvo i okoliš.
Borba protiv klimatskih promjena – Kako urbani vrtovi mogu pomoći u ublažavanju posljedica klimatskih promjena, smanjenju emisije CO2 i kreiranju održivih gradskih zajednica.

Osim što će predavanje pružiti stručne uvide, ovo će biti prilika za sve posjetitelje da razmijene iskustva i ideje te se bolje povežu s lokalnom zajednicom koja dijeli strast prema održivom razvoju.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

(S)mislena – radionica izražavanja putem medija fotografije i poezije
2024-10-24 19:00 - 21:00
Ured za fotografiju poziva na radionicu umjetnice Nine Đurđević, a koja će se održati u četvrtak, 24. 10. u 19:00 sati u Galeriji Spot. Radionica je dio popratnog programa izložbe “Samo(s)mislena”, a predviđeno trajanje je 2 sata.
Nakon kratkog uvoda, u kojemu će autorica predstaviti presjek dosadašnjih radova u kojima kombinira pisanu riječ i fotografiju, polaznici će imati priliku samostalno sastaviti rad koristeći izbor ponuđenih fotografija (pojedinačno ili triptiha) koristeći pritom poeziju kustosice izložbe Vlatke Valentić ili riječi po vlastitom izboru. Poseban naglasak bit će na istraživanju odnosa između poezije i fotografije – kako se slike i riječi mogu međusobno nadopunjavati, otvarati nove slojeve značenja i stvarati snažan emotivni dojam. Kroz sintezu ovih dvaju medija, često se postiže suptilno prožimanje vizualnog i literarnog koje proširuje interpretativne mogućnosti. Cilj radionice je potaknuti kreativno razmišljanje o vezi riječi i slike, uz neformalno druženje. Na kraju, sudionici će moći svoje radove ispisati u papirnatom obliku ili digitalno pohraniti. Radionica je besplatna i namijenjena svima zainteresiranima za ovu temu. Ponesite dobru volju i, ako želite, svoje riječi, tekstove i fotografije.
Za sudjelovanje u programu potrebna je najava dolaska na mail info@officeforphotography.com. Broj sudionika ograničen je na 10.

GSK Kerempuh: PLJUSKA
2024-10-24 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Popusti na grupne posjete (10 i više osoba)
Prodaja na tel. 01/4833 645, 01/4833 646

Teatar EXIT: ARMAGEDONCI
2024-10-25 20:00 - 21:30 | Teatar EXIT (Ilica 208)
Autorski tim:

Tekst i režija: Sanja Milardović
Dramaturgija: Nikolina Rafaj
Igraju: Judita Franković Brdar, Sanja Milardović i Ivan Simon
Kostimografija: David Morhan
Scenografija: Sanja Milardović
Glazba: Matej Merlić
Oblikovanje svjetla: Dina Marijanović
Oblikovanje zvuka: Miroslav Piškulić
SPONZOR PROJEKTA: KAUFLAND HRVATSKA K.D.
O predstavi:

Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

GSK Kerempuh: UBOJSTVO U ORIENT EXPRESSU
2024-10-25 20:00 - 21:35, 2024-10-26 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646
